Antonio Serón Gascón

Iste articlo ye sobre o impresor y escritor Antonio Serón Gascón no confundir-se con o poeta bilbilitán d'o sieglo XVI Antonio Serón.

Antonio Serón Gascón (naixito de Zaragoza, 1961) ye impresor y escritor de Zaragoza, propietario d'a imprenta Germinal.

Ye miembro d'o Ligallo de Fablans de l'Aragonés dende os anyos d'a suya fundación y participó en 1987 o I Congreso ta ra Normalización de l'Aragónes, que fixó a ortografía aragonesa.

En a suya faceta literaria recullió l'Onso de plata d'o Premio Val d'Echo en 1986, en prosa, por a obra Miércols Santo, o ‘III Premio Literario Naya’ en aragonés con Lo diaple Bernabé o biache ta l’iInfierno, e ganador d'o Premio de Relatos "Luis del Val" en 2021 con La tronada.

Ye autor de bels textos divulgativos en a revista Orache'', como "O tambor d'a Semana Santa aragonesa" (1985) u de cuentos curtos de base chesa como "O can dondiador" (1985), "Lo zedro, lo biello y lo dragón" (1987), "Lo cochín con zapatos" (1986) u "Cudiau con lo que fas" (1989).



Categoría:Naixius de Zaragoza
Categoría:Impresors d'Aragón
Categoría:1961 (naixencias)
Categoría:Escritors d'Aragón
Categoría:Escritors en aragonés